เรื่องร้องเรียน (ถนน) วันที่ 2022-08-23 02:41:36 — แขวงตลาดยอด เขตพระนคร กรุงเทพมหานคร
สืบเนื่องจากการได้แจ้งหารือหลักการที่เทศกิจนำมาปรับใช้ต่อการจอดรถหน้าร้านค้าตลอดสายถนนข้าวสาร  โดยแจ้งผ่านเพื่อนชัชชาติ ที่ได้ประสานฝ่ายเทศกิจเขตพระนครซึ่งต่อมาอ้างว่าได้ใช้อำนาจหน้าที่ตามพระราชบัญญัติรักษาความสะอาดพ.ศ 2535 มาตรา 17(2 ),56 
แต่เมื่อได้นำตัวบทกฎหมายดังกล่าวมาพิเคราะห์พิจารณาเทียบเคียงกับข้อเท็จจริงที่เป็นอยู่จริงแล้ว   เห็นได้ชัดว่าเป็นคนละเรื่องหรือไม่ตรงกันหรือไม่สอดคล้องต้องกัน  ไม่สามารถนำมาปรับใช้แก่กรณีนี้ได้  จึงได้เรียนสอบถามขอความถูกต้องเป็นธรรมที่แน่ชัด  เพื่อจะได้เป็นบรรทัดฐานที่เหมาะสมดีงามเป็นที่เข้าใจได้ยอมรับได้ของประชาชนคนทั่วไปที่จะเป็นฝ่ายถูกบังคับใช้กฎหมายนั้นอันจะนำสู่ประโยชน์สุขร่วมกันของสังคมต่อไป
แต่ปรากฏว่าทางหน่วยงานเทศกิจไม่ได้ดำเนินการต่อไม่ได้ชี้แจงให้เกิดความกระจ่างชัดเป็นที่ยุติเสร็จสิ้นจริง    ทำให้เกิดความเคลือบแคลงสงสัย  ไม่อาจเกิดความมั่นใจหรือแน่ใจในหลักการหลักเกณฑ์หรือวิธีปฏิบัติที่เทศกิจจะพึงนำมาใช้บังคับจัดการแก่พี่น้องประชาชนตลอดถนนสายนี้
จึงขออนุญาตนำเรียนมาทางกรุงเทพมหานคร เพื่อขอความละเอียดชัดเจนอีกครั้งครับ
ทั้งนี้ได้แนบเรื่องราวเดิมนำเสนอมาพร้อมนี้แล้วครับ   และขอขอบคุณล่วงหน้าสำหรับความกรุณาที่จะช่วยพินิจพิจารณาเรื่องนี้ให้เกิดผลดีแก่ทุกฝ่ายด้วยครับ